Ad tt-id awint tlawin, ad tt-fesrent, ad teqqar mbaɛd ad tgent ad tellex-s, imiren ad as-heyyint afrur, ad sxelḍent talaɣt-nni akked ufrur, ad suffeɣ talaɣt iwejden iwakken ad meslent yi-s ayen bɣant, am, mi sulint armud-nsent ad teǧǧent i yiṭij iwakken ad yekkaw s lɣarḍ-is, syi akkin ad as-d-heyyint isɣaren amzun d lɛecc n wefṛux,ad ssersent tabettayt n wuzzal deg telemmast iwakken ad qdent ayen xeddment ɣef yiran-is, syin akkin ad as-ddewṛent swayen xedment, ad tɣument s isɣaren ad as-caɛlent times,ad teǧǧent ad iqed di lɣarḍ-is, mi yewwa yessuli ad d-ment amextaf ad ksent talaɣt-nni, ma yella wayen irẓen ad tɛezlent ad txedment d afrur,ma d win iṣeḥḥan ad tezwint ad sizedgent, ad tjemɛent.